బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
సాహో సాహా.. 20 బంతుల్లోనే 102 రన్స్‌తో వరల్డ్ రికార్డ్!
టీమిండియా వికెట్ కీపర్ వృద్ధిమాన్ సాహా ప్రపంచ క్రికెట్లో ఫాస్టెస్ట్ సెంచరీని నమోదు చేశాడు. కేవలం 20 బంతుల్లోనే 102 పరుగులతో వరల్డ్ రికార్డ్ క్రియేట్ చేశాడు.
TNN | Updated:
Mar 24, 2018, 04:40PM IST
సాహో సాహా.. 20 బంతుల్లోనే 102 రన్స్‌తో వరల్డ్ రికార్డ్!
రెండు వారాల క్రితం నిదహాస్ ట్రోఫీ ఫైనల్లో బంగ్లాదేశ్‌పై దినేశ్ కార్తీక్ అద్భుత బ్యాటింగ్ చూశాం. 8 బంతుల్లో 29 పరుగులు చేసిన కార్తీక్ చివరికి బంతికి సిక్స్ బాది భారత్‌కు ఒంటి చేత్తో కప్ అందించాడు. అదే బాటలో మరో భారత వికెట్ కీపర్ వృద్ధిమాన్ సాహా కూడా చెలరేగిపోయాడు. ఐపీఎల్ సమీపిస్తోన్న తరుణంలో కేవలం 20 బంతుల్లోనే 102 పరుగులు చేశాడు. సాహా.. 14 సిక్సులు, 4 ఫోర్లు బాది పరుగుల వరద పారించాడు. ప్రపంచ క్రికెట్లో ఏ ఫార్మాట్‌లోనైనా ఇదే ఫాస్టెస్ట్ సెంచరీ కావడం విశేషం.